கேள்வி: கைலி மினாக் - 1987–92: ஸ்டாக், அய்ட்கென் மற்றும் வாட்டர்மான் மற்றும் ''கைலி'' பற்றி தகவல் சொல்.
பதில்: ஒரு ஃபிட்ஸ்ராய் கால்பந்து கிளப் ஆதரவு இசைநிகழ்ச்சியில் இதர ''நெய்பர்ஸ்'' கதாபாத்திரங்களோடு பாடும்போது, மினாக் நடிகர் ஜான் வாட்டர்ஸுடன் டூயட்டாக “ஐ காட் யு பேப்” என்ற பாடலை வழங்கினார். இதைத் தொடர்ந்து “த லோகொமோஷன்" என்ற பாடலை இரசிகர் விருப்பத்திற்கிணங்க பாடினார். இதையடுத்து அவர் 1987 ஆம் ஆண்டில் மஷ்ரூம் ரிகார்ட்ஸுடன் ஒரு ஒலிப்பதிவு ஒப்பந்தத்தில் கையொப்பமிட்டார்.ஸ்மித், ப. 18 அவருடைய முதல் தனிப்பாடலான “த லோகொமோஷன்” ஆஸ்திரேலிய இசை வரிசையில் ஏழு வாரங்கள் முதலிடம் வகித்தது. இது 200,000 பிரதிகள் விற்கப்பட்டது. 1980 ஆம் ஆண்டுகளில் மிகவும் அதிகமாக விற்கப்பட்ட தனிப்பாடலானது. மிகவும் அதிகமாக விற்பனையான தனிப்பாடலுக்காக ஆண்டின் ஏ.ஆர்.ஐ.ஏ விருதை மினாக் பெற்றார். இதன் வெற்றியால் மினாக் மஷ்ரூம் ரிகார்ட்ஸின் செயலர் கேரி ஆஷ்லியுடன் ஸ்டாக், அய்ட்கென் மற்றும் வாட்டர்மான்னுடன் பணிபுரிய இங்கிலாந்திற்கு சென்றார். அவர்கள் மினாகைக் குறித்து அவ்வளவாக அறியாமல், அவர் வருகிறாரென்றே மறந்துவிட்டு, அவர் ஸ்டூடியோவிற்கு வெளியே காத்திருந்தபோது “ஐ ஷுட் பி சோ லக்கி” என்ற பாடலை எழுதினார்கள். அந்தப் பாடல் யூகே, ஆஸ்திரேலியா, ஜெர்மனி, ஃபின்லாண்ட், ஸ்விட்சர்லாந்து, இஸ்ரேல் மற்றும் ஹாங் காங்கில் முதலிடம் பிடித்து, உலகின் பல பாகங்களில் வெற்றிப்பாடலானது.ஸ்மித், ப. 219 மினாக் ஆண்டின் மிக அதிகமாக விற்பனையான பாடலுக்காக தொடர்ந்து இரண்டாவது முறை ஏ.ஆர்.ஐ.ஏ விருது பெற்று, “சிறப்பு சாதனை விருதையும்” பெற்றார். அவருடைய முதல் பாடல்தொகுப்பான ''கைலி'', நடனம் சம்பந்தப்பட்ட பாப் இசைகளைக் கொண்டு பிரித்தானிய பாடல்தொகுப்பு வரிசைகளில் ஒரு வருடத்திற்கு மேலாக இருந்து, பல வாரங்கள் முதலிடத்திலிருந்தது.ப்ரவுன், கட்னர், வார்விக், ப. 673-674 இந்த பாடல்தொகுப்பு ஐக்கிய அமெரிக்கா மற்றும் கனடாவில் அதிகமாக விற்கவில்லை, ஆனால், “த லோகொ-மோஷன்” என்ற தனிப்பாடல் யூ.எஸ் ''பில்போர்ட்'' ஹாட் 100 வரிசையில் மூன்றாவது இடத்தையும், கனடாவின் தனிப்பாடல்கள் வரிசையில் முதலிடத்தையும் பிடித்தது. அமெரிக்காவில் மட்டும் வெளியான “இட்ஸ் நோ சீக்ரட்” 1989 ஆம் ஆண்டின் துவக்கத்தில் 37வது இடத்தை எட்டிப்பிடித்தது. “டர்ன் ட் இண்டு லவ்” ஜப்பானில் மட்டும் வெளியாகி முதலிடத்தை பிடித்தது. ஜூலை 1988 ஆம் ஆண்டு “காட் டு பி செர்ட்டென்” ஆஸ்திரேலிய இசை வரிசைகளில் மினாகின் தொடர்ச்சியாக மூன்றாவது முதலிடம் வகிக்கும் தனிப்பாடலானது. அந்த வருடத்தின் பிற்பகுதியில் அவர் தன்னுடைய இசைப் பணியில் தொடர ''நெய்பர்ஸ்'' தொடரை கைவிட்டார். ஜேசன் டோனவன், “அவரை பார்வையாளர்கள் திரையில் பார்க்கும்போது உள்ளூர் மெக்கானிக்கான சார்லீனாக பார்க்காமல், கைலி என்ற பாப் நட்சத்திரமாகவே பார்த்தார்கள்” என்று விமர்சித்தார்." “எஸ்பெஷலி ஃபார் யு” என்று அவர் டோனவானுடன் பாடிய டூயட் 1989 ஆம் ஆண்டின் துவக்கத்தில் யூகேவில் ஏறக்குறைய 10 இலட்சம் பிரதிகள் விற்றது. ஆனால் விமர்சகர் கெவின் கில்லியன் அந்த டூயட் ஒரு “ஆடம்பரமான கொடூரம்” என்றெழுதினார்… அதோடு ஒப்பிடும்போட்து டையானா ரோஸ், லையனல் ரிச்சி பாடிய "எண்ட்லஸ் லவ்” மாஹ்லர் போன்று ஒலிக்கின்றதென்றார்". வருடங்கள் செல்ல செல்ல, அவர் சில நேரங்களில் அவரை இகழ்பவர்கள் மூலமாக “த சிங்கிங்க் பட்ஜி” என்று குறிப்பிடப்பட்டார். என்றாலும் ஆல்மியூசிக்கிற்கு கிறிஸ் ட்ரூ ''கைலி'' பாடல்தொகுப்பைக் குறித்து கருத்து வழுங்கும்போது மினாகின் தோற்றம் அவருடைய இசையின் கட்டுப்பாட்டுகளையும் தாண்டி, “அவருடைய நளினம் இந்தச் சாரமற்ற பாடல்களையும் கேட்கத்தக்கவைகளாக ஆக்குகின்றன” என்றார். அவருடைய பின் - தொடரும் பாடல்தொகுப்பான ''எஞ்சாய் யுவர்ஸெல்ஃப்'' (1989) யுனைடட் கிங்க்டம், ஐரோப்பா, நியுசிலாந்து, ஆசியா மற்றும் ஆஸ்திரேலியாவில் வெற்றி பெற்று, பிரித்தானிய முதலிடம் வகித்த “ஹாண்ட் ஆன் யுவர் ஹார்ட்” உட்பட பல வெற்றிக்கரமான தனிப்பாடல்களைக் கொண்டிருந்தது. ஆனால் அது வட அமெரிக்கா முழுவதும் தோல்வியடைந்து, மினாக் அவருடைய அமெரிக்க ஒலிப்பதிவு நிறுவனமான ஜிஃப்ஃபன் ரிக்கார்ட்ஸிடம் தன்னுடைய பணியிழந்தார். அவர் தன்னுடைய முதல் இசைப்பயணமான எஞ்சாய் யுவர்செல்ஃப் சுற்றுப்பயணத்தை யுனைட்ட கிங்க்டம், ஐரோப்பா, ஆசியா, ஆஸ்திரேலியா ஆகிய இடங்களுக்கு மேற்கொண்டார். மெல்பர்னில் ''ஹெரால்ட் சன்'' அவரைக் குறித்து எழுதும்போது, “எல்லா பகட்டுகளையும் விட்டு விட்டு உண்மையை சந்திக்க வேண்டிய நேரம் வந்துவிட்டது. இந்த குழந்தை இப்போது நட்சத்திரமாகிவிட்டது." டிசம்பர் 1989 ஆம் ஆண்டு, மினாக் “டூ தெ நோ இட்ஸ் கிறிஸ்மஸ்” என்ற பாடலின் மறு உருவாக்குதலில் இடம்பெற்றார்.ஸ்மித், ப. 220 அவருடைய முதல் படமான ''த டெலின்க்வெண்ட்ஸ்'' லண்டனில் முதன்முதலில் திரையிடப்பட்டது. அது விமர்சகர்கள் மூலமாக மிகவும் கேவலமாக வரவேற்கப்பட்டது. ''டெய்லி மிரர்'' அவருடைய நடிப்பைக் குறித்து எழுதும்போது, “அவருடைய நடிப்புத் திறன் ஆறின கஞ்சியைப் போலிருந்ததென்று” குறிப்பிட்டது.ஸ்மித், ப.151 ஆனால் படம் இரசிகர்கள் மத்தியில் பிரபலமானது; யூகேவில் £200,000க்கு மேலாக வசூலித்தது. ஆஸ்திரேலியாவில் 1989 ஆம் ஆண்டு நான்காவது அதிகமாக வசூலித்த உள்ளூர் படமாகவும் 1990 ஆம் ஆண்டில் மிகவும் அதிகமாக வசூலித்த உள்ளூர் படமாகவும் விளங்கியது. ''ரிதம் ஆஃப் லவ்'' (1990) சற்று நளினமான, பெரியவர்கள் பாணியிலான நடன இசையை வழங்கி தன்னுடைய தயாரிப்புக் குழு மற்றும் “அடுத்த வீட்டுப் பெண்மணி” என்ற அபிப்பிராயங்களுக்கு எதிராக போராடும் முதல் அடையாளங்களை வெளியே காட்டியது.பேக்கர் அண்டு மினாக், ப. 29 சற்று முதிர்ந்த இரசிகர்களிடம் ஏற்றுக்கொள்ளப்பட நிர்ணயித்து, மினாக் தன்னுடைய இசை ஒளிவெளியீடுகளில் (வீடியோக்களில்) அதிக அதிகாரத்தைக் கொண்டு, தன்னை பாலியல்ரீதியில் முதிர்ச்சியடைந்த ஒரு பெரியவராக “பெட்டர் த டெவில் யு நோ” முதற்கொண்டு காண்பித்தார்.பேக்கர் அண்டு மினாக், ப. 32 மைக்கெல் ஹ்ட்சென்ஸ் உடனான அவருடைய தொடர்பும் கூட அவருடைய முந்தைய பாணியிலிருந்து விலகினதற்கு காரணமாக இருந்தது; அவருடைய பொழுதுபோக்கு “கைலியை கெடுப்பதாகும்” என்று ஹட்சென்ஸ் கூறியதாக சொல்லப்படுகிறது. ஐ.என்.எக்ஸ்.எஸ் பாடலாகிய ''ஸ்யூஸைட்-ப்ளாண்ட்'' கைலியின் தாக்கத்தினால் வந்ததென்றும் கூறினார். ''ரிதம் ஆஃப் லவ்விலிருந்த'' தனிப்பாடல்கள் ஐரொப்பாவிலும் ஆஸ்திரேலியாவிலும் நன்றாக விற்று பிரித்தானிய நைட்கிளப்புகளில் மிகவும் பிரபலமாயிருந்தன. பீட்டர் வாட்டர்மான் பிற்பாடு கூறும்போது, “பெட்டர் த டெவில் யு நோ” கைலியினுடைய வாழ்க்கையில் ஒரு மைல்கல்லாக விளங்கியதாகவும், அந்தப் பாடல் அவரை “மிகவும் கவர்ச்சியுள்ளவராகவும், திரையில் மிகுந்த மினுக்குள்ள நடனக் கலைஞராகவும் காட்டியது. அந்த நேரத்தில் நடனத்தில் அவரை மிஞ்ச எவரும் அப்போது இல்லை” என்றார். “ஷாக்ட்” மினாகுடைய பதிமூன்றாவது பிரித்தானிய முதல் 10 வரிசையிலிருந்த தனிப்பாடலாகும். 1990 ஆம் ஆண்டு மே மாதம் த பீட்டில்ஸுடைய “ஹெல்ப்!” என்ற பாடலை மினாக் தன்னுடைய இசைக்குழுவின் ஒருங்கிணைப்பில் வழங்கினார். லிவர்பூலின் மெர்ஸி நதியின் ஓரத்தில் ''ஜான் லெனான்: த டிரிப்யூட் கான்ஸெர்ட்டில்'' 25000 பேருக்கு முன் வழங்கினார். யோகோ அனொ மற்றும் சான் லெனான் மினாக் த ஜான் லெனான் ஃபண்டிற்கு ஆதரவளித்ததற்காக நன்றி கூறினார்கள். அவருடைய மேடை நிகழ்ச்சியைக் குறித்து ஊடகங்கள் (மீடியா) சாதகமாக விமர்சித்தன. ''த சன்'', “நெடுந்தொடர் நட்சத்திரம் ஸ்கௌசர்ஸை பிரமிக்க செய்தார் - கைலிக்கு பாராட்டு தகுந்தது” என்று எழுதினது. அவருடைய நான்காவது பாடல் தொகுப்பான, ''லெட்ஸ் கெட் டு இட்'' (1991), பிரித்தானிய பாடல்தொகுப்பு வரிசையில் 15வது இடத்தை எட்டியது. முதல் 10 இடத்தை நழுவவிட்ட அவருடைய முதல் பாடல்தொகுப்பு இதுவாகும்; அவருடைய பதினான்காவது தனிப்பாடலான “வர்ட் இஸ் அவுட்” முதல் 10 தனிப்பாடல்கள் வரிசையை நழுவவிட்ட முதல் தனிப்பாடலாகும். என்றாலும் இதைத் தொடர்ந்த மற்ற பாடல்கள் “இஃப் யு வேர் வித் மி நௌ” மற்றும் “கிவ் மி ஜஸ்ட் எ லிட்டில் மோர் டைம்” நான்காவது மற்றும் இரண்டாவது இடத்தை முறையே பிடித்தது. மினாக் தன்னுடைய ஒப்பந்தத்தின் தேவைகளைப் பூர்த்தி செய்து, அதை புதுப்பிக்க விரும்பவில்லை. ஸ்டாக், அய்ட்கென் மற்றும் வாட்டர்மான் மூலமாக நான் நெறிக்கப்பட்டேன் என்று கூறி, “ஆரம்பத்தில் அவர்கள் கைகளில் நான் ஒரு பொம்மையாகவே இருந்தேன். என்னுடைய ஒலிப்பதிவு நிறுவனம் மூலமாக எனக்கு கவண் போடப்பட்டது. என்னால் வலது இடது பக்கம் பார்க்கமுடியவில்லை” என்றார்.ஷுக்கர், ப. 164 1992 ஆம் ஆண்டில் ஒரு ''கிரேட்டஸ்ட் ஹிட்ஸ்'' பாடல்தொகுப்பு வெளியிடப்பட்டது. அது யூகேவில் முதலிடத்தையும் ஆஸ்திரேலியாவில் மூன்றாவது இடத்தையும் பிடித்தது. தனிப்பாடல்கள் “வாட் கைண்ட் ஆஃப் ஃபூல் (ஹேர்ட் ஆல் தட் பிஃபோர்)” மற்றும் கூல் அண்ட் த கேங்குடைய “செலப்ரேஷனுடைய” இவர் தனிவடிவம் இரண்டும் யூகே முதல் 20 வரிசையை எட்டின.
கேள்வி: கைலி மினாக் - 2010-தற்போது வரை: புது பாடல் தொகுப்பு பற்றி தகவல் சொல்.
பதில்: மினாக் தனது 11வது பதிப்பக தொகுப்புக்காக பணிப்புரிந்து வருவதாகவும், இந்த தொகுப்பு ஆடல் மற்றும் பாப் இசை கொண்டதாக இருக்கும் என்றும் அவர் உறுதி செய்தார். பிஃப்கோ, நெரினா பேலட் மற்றும் ஆண்டி சாடர்லி, செனோமேனியா, கால்வின் ஹாரிஸ், ஜேக் ஷியர்ஸ் மற்றும் சிசர் சிஸ்டர்ஸின் பேபிடேடி, கிரெக் கர்ஸ்டின், ஸ்டுவர்டு பிரைஸ் மற்றும் லேடி காகாவுடன் பணிபுரிந்ததற்காக அறியப்படும் ரெட் ஒன், லிட்டில் பூட்ஸ் மற்றும் சுகாபேப்ஸ் ஆகியோர் இதுவரை மினாகுடன் பணிபுரிய உறுதி செய்யப்பட்ட தயாரிப்பாளர்கள் மற்றும் பாடலாசிரியர்களில் சிலராவர். இந்த பதிப்புகளில் இது வரை கேட்கப்பட்ட ஒரே பாடல் நெரினா பேலட் மற்றும் ஆண்டி சாட்டர்லி ஆகியோர் எழுதிய “பெட்டர் தேன் டுடே” என்ற பாடலாகும். இதனை மினாக் தனது 2009 ஆம் ஆண்டின் “ஃபார் யூ, ஃபார் மீ சுற்றுப்பயணத்தில்” பாடினார். மினாக் “இந்த பாடல் தனது அடுத்த தொகுப்பில் இடம் பெறும்” என்று தெரிவித்தார். Billboard.com.http://nullhttp://www.billboard.com/#/news/kylie-minogue-album-preview-1004058449.story என்பதன் படி இந்த தொகுப்பு ஏப்ரல் 2010 ஆம் ஆண்டு வெளியிடப்படும். தனது அமெரிக்க சுற்றுப்பயணத்தின் சுமாரான விமர்சனங்களைத் தொடர்ந்து, இந்த முறை யுனைடட் ஸ்டேட்ஸ் தான் முதல் முன்னுரிமையாக இருக்கும். “நான் ஒரு தேவதையை எதிர்பார்த்திருந்தேன், பல காலமாக இதையே அவர் செய்து கொண்டிருப்பதால் அப்படி தான் இருப்பார் என நினைத்தேன்”. “அவருடன் பணி புரிவது சந்தோஷமானதாகவும் சுலபமானதாகவும் இருந்தது. நாங்கள் 3 பாடல்களை இரண்டு நாட்களில் செய்தோம்... (மற்றும்) எல்.ஏவில் மேலும் பல பாடல்கள் செய்ய உள்ளோம் என ரெட் ஒன் மினாக் பற்றி குறிப்பிட்டார்."http://www.nytimes.com/reuters/2010/01/21/arts/entertainment-us-jackson-producer.html